CD8 এর জন্য বাইরের নয়, যেসব প্রোটিন ডেনড্রাইটিক কোষের ভেতরেই তৈরি হয় সেগুলোকে নজরবন্দি করে। নতুন তৈরি ছোট ছোট প্রোটিন এন্ডোপ্লাজমিক রেটিকুলামে এসে সন্নিবিষ্ট হয়ে কার্যকর রূপ পায়। নতুন তৈরি হওয়া প্রোটিনগুলোর কিছু স্যাম্পল আবার পেপটাইডে ভেঙ্গে ফেলা হয় এবং MHC এর সাথে জুড়ে দিয়ে কোষের বাইরে লটকে দেয়া হয়, আর এদের যাচাই করে CD8 কোষ। কোষ যদি ভাইরাসে আক্রমণের শিকার হয়, তখন সে আক্রান্ত কোষের কলকব্জা ব্যবহার করে করে নিজের প্রোটিন তৈরি করে। এই অবস্থায় এসব ভাইরাল প্রোটিনের কিছু অংশ CD8 কোষ ধরে ফেললেই কেল্লা ফতে।তবে বেশিরভাগ ক্ষেত্রেই ডেনড্রাইটিক কোষের ভেতরে এবং বাইরে যেসব প্রোটিন থাকে সেগুলা প্রাণীর নিজেরই প্রোটিন। তাই তাদের নিয়ে টি কোষ মাথা ঘামায়না।